Dnevni centar za rehabilitaciju i radne aktivnosti „Sunčev sjaj“ na temelju članka 41. Zakona o ustanovama (N.N.RH br. 76/93, 29/97,47/99 i 35/08 i 127/19), članka 205. Zakona o socijalnoj skrbi (N.N.RH br. 18/22) i članka 34. Statuta Dnevnog centra za rehabilitaciju i radne aktivnosti „Sunčev sjaj“, Upravno vijeće Centra „Sunčev sjaj“ na temelju svoje odluke raspisuje

**NATJEČAJ**

**Za izbor i imenovanje ravnatelja/ice**

**Dnevnog centra za rehabilitaciju i radne aktivnosti „Sunčev sjaj“**

**Uvjeti koje kandidat mora ispunjavati:**

1. Završen specijalistički diplomski stručni ili diplomski sveučilišni studij odnosno integrirani preddiplomski i diplomski sveučilišni studij socijalnog rada, socijalne politike, prava, psihologije, sociologije, socijalne pedagogije, edukacijske rehabilitacije, logopedije, pedagogije, medicine, filozofije, kineziologije, pedagogije, ekonomije, javne uprave, informatike ili završen studijodgovarajzuće vrste za rad na radnom mjestu učitelja ili nastavnika ili završen studij iz polja likovne ili glazbene umjetnosti.
2. Najmanje pet godina radnog iskustva s propisanom kvalifikacijom
3. Nepostojanje zapreke iz članka 261. stavka 1.
4. Hrvatsko državljanstvo

Ravnatelja/icu imenuje Upravno vijeće Centra na mandat od četiri godine, a ista osoba može ponovno biti imenovana.

Uz pisanu, vlastoručno potpisanu prijavu na natječaj, kandidat treba priložiti sljedeću dokumentaciju:

1. životopis
2. dokaz o hrvatskom državljanstvu (preslika važeće osobne iskaznice- obostrana, putovnice, domovnice)
3. diplomu (izvornik ili ovjerenu presliku) kao dokaz o stečenom akademskom zvanju i akademskom stupnju
4. potvrdu o radnom stažu i dokaz o radnom iskustvu u struci (elektronički zapis o podacima evidentiranim u bazi podataka HZMO o ostvarenom i evidentiranom zaposlenju i stažu, neovjerena preslika rješenja, ugovora o radu ili potvrda ranijeg poslodavca iz kojih mora biti vidljivo ostvareno radno iskustvo na odgovarajućim poslovima tražene struke i razine obrazovanja)
5. uvjerenje o nekažnjavanju i da nije pokrenut kazneni postupak, ne starije od mjesec dana.

Prijava na natječaj šalje se u roku od osam dana od dana objave ovog natječaja (od 07.09.2022.) na adresu: **Centar Sunčev sjaj, Našička 3, 10 000 Zagreb, s naznakom „Natječaj za ravnatelja/icu“** Nepotpune i nepravovremene prijave neće se razmatrati. O rezultatima natječaja kandidati će biti pismeno obaviješteni u zakonskom roku.

Podnošenjem prijave na Natječaj, kandidati su izričito suglasni da Centar kao voditelj zbirke osobnih podataka može prikupljati, koristiti i dalje obrađivati podatke u svrhu provedbe natječaja sukladno propisima koji uređuju zaštitu osobnih podataka.